Calincing
Calincing; babalimbingan;  (Oxalis corniculata)  nyaéta jukut liar nu asalna tina kulawarga Oxalidaceae .
Hirup dilahan anu negrak cukup ku cahaya panonpoé mindeng kapanggih di sisi jalan, kebon, galengan sawah, buruan imah, sela-sela pager témbok jeung réa-réa deui. Calincing buahna laleutik tur mibanda rasa  haseum, disebut ogé   lela  dina basa(Aceh),  daun asam kecil,  semanggen  basa (Jawa), semanggi  dina basa (Palembang), cembicenan  basa (Madura), jeung   mala-mala dina basa (Ternate)

Ciri mandiri 

Tangkalna laleutik tur hipu, dahana ngarancabang, ngareuy ngapar jeung mayakpak luhureun taneuh panjangna kurang leuwih  5-35 cm. kagolongkeun tangkal anu nahun  tumbuhan tahunan 
  
Daunna  loba, dina sagagang daun aya tilu lambar anak daun kawas daun écéng anu pasanghareup-sanghareup aya tilu, gagang daunna panjang tur mibanda kelir héjo. Sagigireun ti éta, aya ogé calincing gunung anu béda ti ilahar, ku lantaran kelir daunna semu ganola.

Kembang bijil tina sagigireun gagang daun jeung tangkal, laleutik, kelirna konéng, mibanda lima palapah kembang  dinamangsa geus mangkak ligar, di jero kembang bijil putik kembang aya kana lima siki neupikeun ka genep, di mana ieu engkéna mangrupa pibuaheun.
Buahna laleutik masagi tur hipu, rada panjang méncos ka tungtungnakeun kelirna héjo. Dina mangsa geus asak buahna robah kelir semu cokelat rada beureum, ieu buah engkéna bakal meleték beulah kusorangan ngaleupaskeu sakabéh siki anu ngentép aya sajerounna. .

Tempat hirup 
Mindeng kapanggih di sisi jalan, tegalan,  pakebonan, galengan sawah, neupikeun ka sakapeung sok katémbong tangkal calincing bisa hirup dina sela-sela témbok anu geus lukutan. . Tangkal calincing mikaresep tempat anu jemlék naha di lahan anu kasorot langsung ku panon poé atawa lahan anu rada ka iuhan.  Di Jawa, calincing gunung hirup ti mimiti daérah basisir nepikeun ka pagunungan anu mibanda  3000 mdpl. ieu tangkal asal muasalna ti  Eropa kiwari geus sumebar méh ka sakabéh nagara, DiHimalaya tangkal ieu bisa hirup dina daérah anu mibanda  8000 mdpl.

Mangpaat 
Calincing loba pisan mangpaatna pikeun ubar luar, calincing dimangpaatkeun pikeun meresihan jeung ngusir totombé, karinget buntet biang keringat  éksim, bisul, bareuh alatan tipalitek, diseureud, kutil, jeung réa-réa deui  dicoco serangga, ,. 

Tangkal calincing bisa dipaké pikeun ubar batuk, jeung ubar galingging ku jalan  cai léoban tangkal calincing anu geus tiis di inum atawa dipaké kekemu. Ekstrak tangkal calincing geus dimangpaat keun pikeun ubar hésé kahampangan, galingging..  .

Dumasar kana panalungtikan anu geus dilaksanakeun, tangkal calincing bisa nyegah 14 bakteri dina awak jelema pathovar bakteri Xanthomonas, ieu dumasar kana aktivitas antibakteri., malahan calincing gunung bisa digedéngkeun jeung  streptomycin jeung  baktéri anu nyerang tatangkalan ti batan  K-cycline jeung  Bact-805. calincing gunung ogé bisa neken kana pijadieun tumor di jero asites  Calincing ogé bisa dijieun bahan pikeun antinematoda, ieu dibuktikeun nyaéta bisa ngabalukarkeun  Meloidogyne incognita anu mana nematoda henteu bisa usik malik .

Dina cara ngubaran Ayurveda, calincing gunung lamunseug dicampur jeung susu bakal leuwih manjur pikeun ubar  nyageurkeun panyakit ati/ (hati)  jeung geuring konéng. Di Nepal, tangkal calincing biasa dipaké pikeun ubar nyeuri beuteung, umpamana tangkalna di Jus terus diinum saméméh reup saré, dipercaya bisa ngabantu nyageurkeun insomnia,   .
 
Tangkal calincing mibanda kandungan kimia 2'-O-(beta-D-glucopyranosyl)-isovitexin, asam askorbat, karoten, asam tartrat, asam sitrat, asam malik, isoorietin, isovitexin, jeung swertsin.,  saponin, flavonoid, polifenol, tanin, jeung asam oksalat. Asam oksalat bisa ngabalukarkeun weureu (karacunan) umpama dimangsa dina jumlah anu loba, tapi bisa ogé dimangpaatkeun pikeun  insektisida utamana  hileud.

Dicutan tina 

Bacaan

Tutumbu kaluar
 Mangpaat Calincing diakses 13 Maret 2016
 Semanggi gunung 
 Tangkal semanggi gunung 
 Rupa-rupa Jujukutan 

Jukut
Ubar
Oxalidaceae